Кейти Холмс
Катрин Ноел Холмс () е американска актриса.

Биография 
Родена е в Толидо, щат Охайо, САЩ през 1978 г. Кейти е 5-о дете в семейството – има 3 сестри и брат. През тийнейджърските си години започва да ходи в школа за модели.

Когато е на 17 години, Кейти заминава за Лос Анджелис, за да се опита да работи като актриса. Скоро след пристигането си в града получава роля във филма „Ледена буря“ (1997), което е и първата и роля като професионална актриса. През 1998 г. Кейти получава ролята на Джоуи Потър в телевизионния сериал „Кръгът на Доусън“

През годината след началото на заснемането на „Кръгът на Доусън“ Кейти Холмс се снима във филмите „Смущаващо поведение“ (1998) и „Давай“ (1999). За играта си във филма „Давай“ Кейти е отличена с наградата за най-добра актриса на MTV през 1999 г. През следващата година Холмс участва заедно с Майкъл Дъглас във филма „Момчета-чудо“, който е много добре приет от публиката.

През 2002 г. Холмс участва във филма „Abandon“, което е нейната първа главна роля. След края на заснемането на „Кръгът на Доусън“ през 2003 г., на Холмс ѝ остава повече време за участие в други продукции. През 2003 г. излизат два филма с нейно участие – „Pieces of April“ и „The Singing Detective“. През 2004 г. партнира на Майкъл Кийтън във филма „Дъщерята на президента“, а през 2005 г. се снима в „Батман в началото“.

Филмография 
 Кино

Външни препратки 
 
 

Американски актриси
Американски кинорежисьорки
Американски театрални актьори и актриси
Американски озвучаващи актриси
Бивши американски сциентолози
Родени в Толидо